text: দখিনা দর্পণ কেক কেটে স্বদেশ প্রতিদিনের ৯ম বর্ষ উদযাপন – দখিনা দর্পণ
  প্রকাশিতঃ ১২ জানুয়ারী ২০২২, বুধবার, ১০:৩১ অপরাহ্ন । পঠিত হয়েছে ১৪ বার।
  কেক কেটে স্বদেশ প্রতিদিনের ৯ম বর্ষপূর্তি উদযাপন করা হয়েছে। এসময় উপস্থিত ছিলেন স্বদেশ প্রতিদিনের প্রকাশক ও ভারপ্রাপ্ত সম্পাদক মোঃ মজিবুর রহমান চৌধুরী, স্বদেশ প্রপার্টিজ এর ব্যবস্থাপনা পরিচালক বীর মুক্তিযোদ্ধা মো. ওয়াকিল উদ্দিন, স্বদেশ প্রপার্টিজ এর পরিচালক ও স্বদেশ প্রতিদিনের নির্বাহী সম্পাদক ফারসাদ উদ্দিন, সহ বার্তা সম্পাদক সফিকুল ইসলাম সবুজসহ স্বদেশ প্রতিদিন ও স্বদেশ প্রপার্টিজের উর্ধতন কর্মকর্তা ও কর্মীবৃন্দ।
  গত ৯ বছর ধরে দেশের মানুষ ও বাংলা বিশ্বের বিভিন্ন দেশে ভাষাভাষি মানুষের মনে অনন্য এক জায়গা করে নিয়েছে দৈনিক স্বদেশ প্রতিদিন। ২০২০ সালের ১২ জানুয়ারি নতুন ব্যস্থাপনায় নতুন আঙ্গিকে যাত্রা শুরু করে পত্রিকাটি। তার পরেই বাংলাদেশের অন্যান্য প্রতিষ্ঠানের মতো করোনা মহামারির কবলে পরে পত্রিকাটি। এই মরণব্যাধি করোনার মধ্যেও নিয়মিত প্রকাশিত স্বদেশ প্রতিদিন। কঠিন এই সময়ে জীবনের ঝুঁকি নিয়েও কাজ করেছেন স্বদেশ প্রতিদিনের সম্পাদক, সাংবাদিক ও সংবাদকর্মীরা।
  দৈনিক স্বদেশ প্রতিদিনের প্রতিষ্ঠা বার্ষিকীর এই দিনে বাংলাদেশসহ বিশ্বের সব প্রান্তে দৈনিক স্বদেশ প্রতিদিনের সকল পাঠক, গ্রাহক, বিজ্ঞাপনদাতা, এজেন্ট ও হকারসহ সকল শুভানুধ্যায়ীকে শুভেচ্ছা, ধন্যবাদ ও কৃতজ্ঞতা জানিয়েছেন পত্রিকাটির প্রকাশক ও ভারপ্রাপ্ত সম্পাদক মোঃ মজিবুর রহমান চৌধুরী।
  তিনি বলেন, গত ৯ বছরে অনেক দুঃখ-বেদনা, আনন্দ-সফলতার এই পথযাত্রায় আমাদের পাঠক, গ্রাহক ও শুভানুধ্যায়ীরা আমাদের সঙ্গে ছিলেন, আছেন ও থাকবেন বলেই আশা করছি। আমাদের প্রত্যাশা সাহসিকতার সাথে বস্তুনিষ্ঠ সংবাদ পরিবেশনের মাধ্যমে স্বদেশ প্রতিদিন পাঠকের মনে স্থায়ী জায়গা করে নেবে।